CELEX: C2004/228/39
Language: lv
Date: 2004-09-11 00:00:00
Title: Lieta C-239/04: Prasība pret Portugāles Republiku, ko Eiropas Kopienu Komisija iesniedza 2004. gada 8. jūnijā

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/20
            
         Prasība pret Portugāles Republiku, ko Eiropas Kopienu Komisija iesniedza 2004. gada 8. jūnijā
   (Lieta C-239/04)
   (2004/C 228/39)
   Eiropas Kopienu Tiesā 2004. gada 8. jūnijā izskatīšanai ir iesniegta prasība pret Portugāles Republiku, ko cēla Eiropas Kopienu Komisija, kuru pārstāv Michel van Beek un António Caeiros, kas norādīja adresi Luksemburgā.
   Eiropas Kopienu Komisijas prasījumi Tiesai ir šādi:
   
               —
            
            
               konstatēt, ka Portugāles Republika ir pārkāpusi Padomes 1992. gada 21. maija Direktīvas 92/43/EEK (1) par dabisko dzīvotņu, savvaļas faunas un floras aizsardzību, kurā pielāgojumi izdarīti ar 1997. gada 27. oktobra Direktīvu 97/62/EK (2), 6. panta 4. punktu, realizējot autostrādes projektu, kuras posms ved cauri Castro Verde īpaši aizsargājamajai dabas teritorijai, kaut arī vērtējums saistībā ar ietekmi uz teritoriju bija negatīvs un attiecīgajam posmam bija alternatīvi risinājumi;
            
         
               —
            
            
               piespriest Portugāles Republikai atlīdzināt izdevumus.
            
         Pamati un galvenie argumenti
   Portugāles iestādes ir realizējušas autostrādes projektu, kuras posms (posma daļa – “Aljustrel-Castro Verde”) ved cauri Castro Verde īpaši aizsargājamajai dabas teritorijai, kaut arī
   
               —
            
            
               projekta vērtējums saistībā ar ietekmi uz teritoriju tieši attiecībā uz iepriekšminētās ceļa posma daļas būvi skaidri norādīja uz to, ka šai posma daļai būs būtiska negatīva ietekme uz septiņpadsmit Direktīvas 79/409/EEK I Pielikumā minētajam putnu sugām un
            
         
               —
            
            
               realizētajai ceļa posma daļai bija alternatīvi risinājumi, kas atrastos ārpus Castro Verde īpaši aizsargājamās dabas teritorijas, kā arī ārpus apdzīvotajām vietām reģionos, uz ko atsaucas Portugāles iestādes. Šie alternatīvie ceļa posmi, kas atrastos Castro Verde īpaši aizsargājamās dabas teritorijas rietumdaļā – starp aizsargājamās dabas teritorijas robežu un šoseju “IC 1”, būtu apvidū ar ļoti zemu apdzīvotības blīvumu, un tādēļ Portugāles iestādes varēja izvēlēties kādu no šīm alternatīvām – bez nozīmīgām tehniskām grūtībām un nepiemērotiem papildus ekonomiskiem šķēršļiem.
            
         Portugāles Republika tādējādi ir pārkāpusi Direktīvas 92/43/EK 6. panta 4. punktu. Šī norma pilnvaro dalībvalsti realizēt tādu plānu vai projektu, kura vērtējums saistībā ar ietekmi uz teritoriju ir negatīvs, tikai tad, ja nav alternatīvu risinājumu.
   
      (1)  OV L 206, 22.7.1992, 7. lpp.
   
   
      (2)  OV L 305, 8.11.1997, 42. lpp.